Ma saison préférée

Ma saison préférée (Mia preferata sezono) estas franca filmo de André Téchiné, publikigita en 1993. 

Intrigo

Sola kaj kormalsana, Berthe rezignas veni loĝi kun sia filino Émilie kaj bofilo Bruno. Émilie invitas sian fraton Antoine, kiun ŝi vidas malofte, al la Kristnaska vespero. La vespermanĝo iĝas disputo inter Bruno kaj Antoine eĉ perforte; Berthe revenas siahejme. Émilie lasas siajn edzon kaj filojn kaj ekloĝas ĉe Antoine kiu amas ŝin. Post nova atako, Berthe estas metita de siaj gefiloj en maljunulejo. Antoine kiu estas kuracisto, scias, ke ilia patrino mortos; Émilie kaj li bedaŭras, ke ili ne sufiĉe faris por sia patrino.

Antoine vere amas sian fratinon Émilie, sed ŝajne tiu amo estas nur frata. Siaflanke Émilie amas sian junan fraton, kies sincerecon kaj liberecon ŝi envias.

 Geaktoraro kaj roluloj 
 Marthe Villalonga : Berthe Dupuy
 Daniel Auteuil : Dro Antoine Dupuy, filo de Berthe
 Catherine Deneuve : Émilie, fratino de Antoine
 Jean-Pierre Bouvier : Bruno, edzo de Émilie
 Chiara Mastroianni : Anne, filino de Émilie
 Anthony Prada : Lucien, filo de Émilie
 Carmen Chaplin : Khadija, amikino de Lucien
 Roschdy Zem : Medhi, frato de Khadija
 Michèle Moretti : La direktorino de la maljunulejo
 Jacques Nolot : La tombejulo
 Bruno Todeschini : La hospitalulo
 Ingrid Caven : La kantistino en la trinkejo
 Jean Bousquet : La patro de Émilie

 Eksteraj ligiloj 
 en imdb

Kategorio:Filmoj aperintaj en 1993
Kategorio:Filmoj pri familioj
Kategorio:Francaj dramaj filmoj
Kategorio:Francalingvaj filmoj